Umroh

Umroh ( Arab: عمرة ) èngghi panèka sala sèttong kalakoan sèbâḍâ è ḍâlem Islam. Para' sami sareng hajji, èbâḍâ panèka èlaksanaaghi kalabân ngalakonè pan-saponapan ritual èbâḍâ è kotta socce Mekkah, khosossa è Masjiḍil Harom.

È ḍâlem istilah teknis syari'ah, Umroh èartèaghi kalabân ngalaksanaaghi tawâp è sekitar Ka'bah sareng sa'i antara Shofa bân Marwah, saamponna ngangghuy èhram sè èpondhut ḍâri miqat. Serrèng èsebbhut jhughân haji kènè'''.

Bhidhâna umroh sareng hajji engghi ka’ḍinto bâkto sareng kennengânna. Umroh kèngèng èlaksanaaghi bilâ bhâi (sabbhân arè, sabbhân bulân, sabbhân taon) bân namong è Mekkah, manabi hajji namong bisa èlaksanaaghi è bâkto-bâkto sè ètentoaghi antarana tangghâl 8 Dzulhijjâh sareng tangghâl 12 Dzulhijjâh sareng bisa èlaksanaaghi è lowar kottah Mekkah.Nugraha, Al Khoriah Etiek. "Perbedaan Haji dan Umroh dalam islam, Mulai Hukum hingga Kewajibannya" . Detik.com. 2023-05-29. Aksès 2025-03-05.

Umroh sè èlaksanaaghi è bulân Romadhon dhârâjhâtta è paḍâaghi sareng hajji.

 Katentoan 

 Sarat 
Sarat kaangghuy ngalaksanaaghi umroh sami sareng sarat kaangghuy alaksanaaghi hajji:

- Aghâmana kodhu Islam

- Bâlligh, sareng berakal

- Mardhika

- Nganghungi kemampoan, nganghungi bekkal sareng kenḍaraan, sarta ḍana

- Bâḍâ Mahram (Khosos bâgiyân binè')

 Rokon 
Rokon umroh panèka:

- Èhram

- Tawâp

- Sa'i

 Wâjib 
Aḍapun wâjib umroh panèka:

- Ngalaksanaaghi èhram nalèkana masok ka miqat

- Atahallul kalabân maghundul otabâ ngerra' sabâgiyân obu'

Katerrangan

- Manabi adhingghâlaghi rokon, mèla umrohna ta' samporna bân wâjib èulang polè

- Adhigghalaghi kawâjibhân, umrohna pagghun sah bân kasalaan kasebbhut (adhingghâlaghi kawâjibhân) bisa ètotobhih kalabân DAM

- Bersetubuh sabâlluna tahallul mèla wâjib tèmbhru kalabân embi' sèttong

 Jennis 
Umroh bâḍâ pan-brâmpan macâm, sè langkong umum èngghi panèka Umroh sè ègabungaghi kalabân hajji akanta ka hajji tamattu, tor jhughân bâḍâ umroh sè ta' kabâḍâ'ân sareng hajji.

- Umroh Mufrodâh

- Umroh Tamattu'

- Umroh Sunnah

 Tatah cara 
Kaangghuy tatah cara alaksanaaghi umroh, mèla parlo èperhatiaaghi kaangghuy alaksanaaghi umroh.

- Èsunnataghi mandi bessar (jânabâh) sabâlluna èhram kaangghuy umroh.

- Ngangghuy kalambhi èhram. Kaangghuy orèng lakè' 2 kaèn sè epadhâddhi sarong bân rèmong. Dhinèng kaangghuy orèng binè' ngangghuy pakaian napaah bheih sè bisa notop aurat tanpa bâḍâ hiasanna bân ta' ngangghuy caḍar otabâ sarong tanang.

- Niat umroh ḍâlem atè, nalèka ḍâpa' ḍâ' miqot (bâtâs bâgiyyân tana soccè) sholat sunnah ḍuwâ' rokaat bân maos' Labbaika Allahumma 'umrotan otabâ Labbaika Allahumma bi'umrotin. Pas atalbiyah kalabân makajâ sowara bâgi orèng lakè' bân cokop kalabân sowara sè èkèḍing orèng sè èseddhi'in bâgi orèng binè', yakni maos Labbaikallahumma labbaik labbaika laa syarika laka labbaik. Innal hamda wan ni'mata laka wal mulk laa syarika laka.

- Manabi ampon ḍâpa' ḍâ' kotta Mekkah, èsonnataghi manḍi kaḍâ' sabâlluna maso'.

- Manabi ampon ḍâpa' è Ka'bah, talbiyâh ambu sabâlluna tawâp. Pas menuju hajâr aswâḍ sambih negghu' kalabân ngangghuy tanang sè kangan bân nyiom manabi mampu bân maos Bismillahi Wallahu Akbar. Manabi ta' bisa nengghu' bân nyiom, mèla cokop aberri' isyarat bân maos Allahu Akbar.

- Tawâp sabânnyak 7 kalè poterran. 3 poterran sè ḍâ'-aḍâ' jhâlân kalabân santa' bân karèna ajhalân sabiasa. Tawâp èawwâli bân èakhèrè è hajâr aswâḍ bân Ka'bah epadhâddhi bâḍâ è sabella kacèr.

- Sholat 2 rakaat è buḍina maqam Ibrahim manabi bisa otabâ è kennengngan sè laèn è masjiḍil harom kalabân maos sorat Al-Kafirun ka rokaat sè ḍâ'-aḍâ', pas maos sorat Al-Ikhlas ka rokaat sè nomer ḍuwâ'.

- Sa'i kalabân ongghâ ka bukit Shofa bân ngadhâp kiblat sambih ngangka' tanang duwâ' bân maos Innash Shofa wal marwata min sya'aairillah. Abda'u bika bada'allahu bihi (abdhinah amolaè kalabân napa sè Allah molaè). Pas atakbir 3 kalè tanpa aberri' isyarat bân maos Laanilaha illallahu wahdahu laa syarika lahu. Lahul mulku wa lahul hamdu wahuwa 'alaa kulli syai'in qadiir. Laa ilaha illallahu wahdahu anjaza wa'dahu wa nasoro 'abdahu wa hazamal ahzaba wahdahu'' sabânynyak 3 kalè. Pas aḍu'a sekehenḍaknya.

- Amalan ka poin sè nomer 8 èolang sabbhân poterran è sisi bukit Shofa bân Marwah èsertaè kalabân ḍua'.

-Sa'i èlaksanaaghi sabânynyak 7 kalè kalabân bitongan mangkat sakalian bân abâlina èbitong sakalian jhughân, èawwâli è bukit Shofa bân èakhèrè è bukit Marwah.

- Acokor sakabbhinah otabâ sabâgiyân obu' sè bâḍâ è cètak bâgi orèng lakè' bân motong sebâtâs ujung ghârighi' bâgi orèng binè'.

- Kalabân sapanèka ampon lastarè amalan umroh.

 Sombher